**გულისე ბირსელი** (დაბ. შენერი; დ. 11 მარტი, 1971) —თურქი მსახიობი, სცენარისტი და მიმომხილველი.

ბიოგრაფია
---------

გულისე ბირსელი დაიბადა 1971 წლის 11 მარტს სტამბულში, გულთეკინ და სემიჰა შენერის ოჯახში.  მამა იურისტი იყო, დედა დიასახლისი. გულისეს ჰყავს უფროსი და-ძმა.

გულისემ დაამთავრა საშუალო სკოლა ბეიოღლუს ანადოლუში. გოგონა სკოლის პერიოდში მსახიობობაზე ოცნებობდა, მაგრამ ოჯახის თხოვნით,  პირველად ბოგაზიცის უნივერსიტეტში შევიდა, ეკონომიკის ფაკულტეტზე. 1994-1996 წლებში დაეუფლა სახვითი ხელოვნების მაგისტრის პროფესიას კოლუმბიის უნივერსიტეტში.

ჯერ კიდევ  უნივერსიტეტში მეორე კურსზე სწავლის პერიოდში, ბირსელმა დაიწყო მუშაობა ჟურნალ *Aktüel-ში*. 1996 წელს თურქეთში დაბრუნების შემდეგ, მუშაობდა ტელევიზია ATV- ში (შემოკლებით აქტუალურ ტელევიზიაში), სადაც მისი საქმიანობა საინფორმაციო ბიულეტენების დაწერას შეადგენდა.

ერთი წლის შემდეგ გულისე დაინიშნა ჟურნალის *Esquire Turkey* მთავარ რედაქტორად. 1997 წლის დეკემბრიდან 2003 წლამდე იყო *Harper's Bazaar Turkey*- ს მთავარი რედაქტორი. 2001-2002 წლებში მუშაობდა გაზეთ „საბაჰის" მიმომხილველად. ამ პერიოდში იგი ასევე  გასართობი ჟურნალის *FHM* (For him Magazine) გენერალური კოორდინატორი იყო.

2002 წლის მარტში შედგა გულისეს სატელევიზიო დებიუტი მუსიკალური კლიპით. 2003 წლის მარტში მან გამოაქვეყნა ვიდეო სცენარი, სტატიებთან ერთად, რომლებიც მანამდე დაიბეჭდა წიგნში სათაურით *Gayet Ciddiyim*. 2004 წლის მარტამდე მუშაობდა მუსიკალური კლიპების წამყვანად და სცენარისტად.

2003 წლის მარტში, ლევენთ ოზდილეკთან ერთად, გულისე ბირსელმა ითამაშა ATV სერიალში "ეივა"! 2004 წლის თებერვალში მუშაობდა მსახიობად და სცენარისტად სერიალზე *ATV Avrupa Yakası*, რომელიც დასრულდა 2009 წლის ივნისში. 2004 წლის მაისში გამოიცა მისი მეორე წიგნი, *Hâlâ Ciddiyim*. გულისეს   კინოდებიუტი 2005 წელს შედგა ფილმით *"Hırsız Var!"*. 2005 წლის აგვისტოში გამოიცა მისი მესამე წიგნი.

2008 წლის აპრილში გულისეს პატივი ხვდა,რომ სტამბოლში 2008 წლის ზაფხულის ოლიმპიური თამაშების ჩირაღდანი ეტარებინა. 2009 წელს იგი გამოჩნდა თავის პირველ  ფილმში 7 *Kocalı Hürmüz*.

2009 წლის დეკემბერში გამოიცა მეოთხე წიგნი *Velev ki Ciddiyim*, შემდეგ კი 2011 წლის ივნისში დღის სინათლე იხილა მეხუთე წიგნმა "იაზლიკი". 2012 წლის იანვარში მან დაიწყო მსახიობობად და სცენარისტად მუშაობა სერიალ D Channel- ზე, რომელიც ოთხი წლის განმავლობაში გადიოდა.

2013 წლის მარტიდან გულისე *Hürriyet*- ის მიმომხილველი იყო. მისი მეექვსე წიგნი, *Memleketi Ben Kurtaracağım*! გამოქვეყნდა 2015 წლის ნოემბერში.

პირველი მხატვრული ფილმი *Aile Arasında,* სადაც გულისე სცენარისტისა და მსახიობის როლში მოევლინა მაყურებელს, 2017 წლის დეკემბერში დასრულდა. 2018 წლის თებერვალში დაიწყო მუშაობა სცენარისტად და წამყვან მსახიობად *Star TV-*ზე. 2019 წელს დატოვა გაზეთ *Hürriyet*-ის მიმომხილველის თანამდებობა.

პირადი ცხოვრება
---------------

გულისე ცოლად გაჰყვა ჟურნალისტსა და მსახიობს-მურად ბირსელს, რომელიც გაიცნო კანში 1999 წელს. წყვილს შვილი არ ჰყავთ. ისინი ცხოვრობენ იშანთაშიში. 2014 წლის აგვისტოში გარდაიცვალა გულისეს დედა სემიჰა შენერი.

სქოლიო
------




1. ↑  "Dostlarım bana Gülse der!". *Sabah*. 11 March 2002. Archived from the original on 21 October 2007. Retrieved 18 June 2012.(თურქ.)
2. ↑  "Karizmam olduğunu sonradan öğrendim". *Milliyet*. 6 August 2007. Archived from the original on 25 August 2013. Retrieved 11 December 2015.(თურქ.)
3. ↑  "Gülse Birsel'le yeniden". *Milliyet*. 27 November 2011. Archived from the original on 11 December 2015. Retrieved 10 December 2015.
4. ↑  "Gülse Birsel". Doğan Kitap. Archived from the original on 11 December 2015. Retrieved 10 December 2015.(თურქ.)
5. ↑  "Tahsin'le bozuşan İfo kardeşine taşınıyor". *Milliyet*. 10 September 2008. Archived from the original on 11 December 2015. Retrieved 11 December 2015. (თურქ.)
6. ↑  "'Nihat Doğan'la Burhan Altıntop arasında garip benzerlikler var'".[*მკვდარი ბმული*] *Milliyet*. 11 June 2011. Archived from the original on 18 April 2013. Retrieved 11 December 2015.(თურქ.)
7. ↑  "Gülse Birsel'in Aile Arasında filminden ilk tanıtım geldi!"[*მკვდარი ბმული*]. *Hürriyet*. 5 November 2017. Retrieved 27 November 2017.
8. ↑  Karaahmet, Yiğit (14 July 2002). "Gülse Adamı Güldürür". *Milliyet*. Archived from the original on 3 October 2013. Retrieved 14 March 2012. (თურქ).